CELEX: E2012P0013
Language: sk
Date: 2012-11-30 00:00:00
Title: Žaloba Dozorného úradu EZVO proti Islandskej republike podaná 30. novembra 2012 (Vec E-13/12)

7.3.2013   
            
            
               SK
            
            
               Úradný vestník Európskej únie
            
            
               C 66/30
            
         Žaloba Dozorného úradu EZVO proti Islandskej republike podaná 30. novembra 2012
   (Vec E-13/12)
   2013/C 66/10
   Dňa 30. novembra 2012 podal Dozorný úrad EZVO v zastúpení Xavier Lewis a Maria Moustakali, splnomocnení zástupcovia Dozorného úradu EZVO, Rue Belliard 35, 1040 Brusel, Belgium, na Súd EZVO žalobu proti Islandskej republike.
   Dozorný úrad EZVO žiada Súd EZVO, aby:
   
               1.
            
            
               vyhlásil, že Islandská republika tým, že v stanovenej lehote neprijala opatrenia potrebné na vykonávanie právneho aktu (smernice Rady 90/167/EHS z 26. marca 1990, ktorou sa stanovujú podmienky na prípravu, uvádzanie na trh a používanie liečivých krmív v Spoločenstve) uvedeného v bode 10 časti 7.1 kapitoly I prílohy I k Dohode o Európskom hospodárskom priestore, v znení prispôsobenom Dohode o EHP prostredníctvom protokolu 1 k tejto dohode, alebo ich neoznámila dozornému úradu, si nesplnila svoje povinnosti podľa uvedeného aktu a článku 7 Dohody o EHP; a
            
         
               2.
            
            
               nariadil Islandskej republike uhradiť trovy konania.
            
         
      Právna a skutková podstata veci a právne odôvodnenie:
   
   
               —
            
            
               Dozorný úrad EZVO konštatuje, že Islandská republika má podľa článku 15 smernice Rady 90/167/EHS z 26. marca 1990 (ďalej len „smernica“) a článku 7 Dohody o EHP povinnosť prijať potrebné opatrenia na vykonávanie smernice a informovať o nich Dozorný úrad EZVO,
            
         
               —
            
            
               Dozorný úrad EZVO konštatuje, že islandská vláda mu žiadne takéto informácie nedoručila a že nemá ani žiadne iné informácie, na základe ktorých by mohol dospieť k záveru, že opatrenia potrebné na vykonávanie smernice boli prijaté,
            
         
               —
            
            
               Dozorný úrad EZVO konštatuje, že Islandská republika tým, že v stanovenej lehote neprijala opatrenia potrebné na vykonávanie smernice alebo ich neoznámila dozornému úradu, si nesplnila svoje povinnosti podľa článku 15 smernice a článku 7 Dohody o EHP.